**Службени лист**

**општине Пожега**

|  |
| --- |
| **БРОЈ 9/2020, ПОЖЕГА, ОД 24.11.2020. ГОДИНЕ** |

На основу члана 58. Закона о запосленима у аутономној покрајини и јединицама локалне самоуправе (''Службени гласник РС'' број 21/2016, 113/2017, 95/2018 и 113/2017 – др. закон), Уредбе о критеријумима за разврставање радних места и мерилима за опис радних места службеника у аутономним покрајинама и јединицама локалне самоуправе („Службени гласник РС“, број 88/2016), Уредбе о критеријумима за разврставање радних места и мерилима за опис радних места намештеника у аутономним покрајинама и јединицама локалне самоуправе (''Службени гласник РС'' број 88/2016), као и члана 29. Одлуке о организацији Општинске управе општине Пожега (''Службени лист општине Пожега'' број 11/16 ), Општинско веће, дана 20.11.2020. године, усвојило је

**П Р А В И Л Н И К**

**О ИЗМЕНАМА И ДОПУНАМА ПРАВИЛНИКА О**

**ОРГАНИЗАЦИЈИ И СИСТЕМАТИЗАЦИЈИ РАДНИХ МЕСТА У ОПШТИНСКОЈ УПРАВИ И ОПШТИНСКОМ ПРАВОБРАНИЛАШТВУ ОПШТИНЕ ПОЖЕГА**

Члан 1.

У члану 26. Правилника о организацији и систематизацији радних места у Општинској управи и Општинском правобранилаштву општине Пожега 01 број 110-11/19 од 05.12.2019. године („Службени лист општине Пожега“, број 13/19) код Одељења за инспекцијске послове, код радног места под тачком 53. Инспектор за друмски саобраћај и путеве, „Звање“ и „Услови“, врши се измена-бришу се у потпуности, тако да треба да стоји:

„53.Инспектор за друмски саобраћај и путеве

**Звање: сарадник број службеника: 2**

**Опис посла:** Врши послове инспекцијског надзора над применом Закона о превозу у друмском саобраћају и прописа донетих на основу тог Закона, као и надзор над применом Закона о јавним путевима и одлука донетих од стране Скупштине општине на основу тих Закона, врши надзор над применом Закона о обављању локалног превоза путника,линијског и ванлинијског превоза ствари, превоза за сопствене потребе лица и ствари и аутотакси превоз, подноси захтеве за покретање прекршајног поступка, доноси решење о предузимању потребних мера и радњи из своје надлежности,врши и друге послове који су му поверени Општинском одлуком, обавља и друге послове по налогу руководиоца Одељења и начелника Општинске управе.

**Услови:** стечено високо образовање на основним академским студијама из образовно-научног поља друштвено – хуманистичких наука или техничко технолошких наука у обиму од најмање 180 ЕСПБ бодова, основним струковним студијама, односно на студијама у трајању до три године, положен државни стручни испит, положен испит за инспектора, најмање три године радног искуства у струци.

Члан 2.

У осталом делу Правилник остаје непромењен.

Члан 3.

Правилник ступа на снагу даном објављивања у „Службеном листу Општине Пожега“.

**Република Србија**

**Oпштина Пожега**

**Општинско веће**

**01 Број:110-11/2020**

**20.11.2020. године**

**Пожега ПРЕДСЕДАВАЈУЋИ**

**ПРЕДСЕДНИК ОПШТИНЕ**

**ПОЖЕГА,**

**Ђорђе Никитовић, с.р.**

**Садржај: стр.**

|  |  |  |  |  |
| --- | --- | --- | --- | --- |
| - | Правилник о изменама и допунама Правилника о организацији и систематизацији радних места у Општинској управи и Општинском правобранилаштву општине Пожега | 1 | - | 2 |

|  |
| --- |
| **Издавач: Скупштина општине Пожега**  **Одговорни уредник: Секретар Скупштине општине Пожега – Боривоје Неоричић**  **Штампа: Општинска управа Пожега** |